Oman

Den Oman (arabesch: سلطنة عمان) ass e Sultanat am Südoste vun der Arabescher Hallefinsel. D'Land grenzt am Norden un de Golf vum Oman, am Osten a Süden un d'Arabescht Mier, am Westen u Saudi-Arabien, am Südwesten un de Jemen an am Nordwesten un d'Vereenegt Arabesch Emirater. Zum Staatsterritoire gehéiert och d'nërdlech Spëtzt vun der Hallefinsel Ruus al-Jibal, de Kap Musandam. Musandam ass vum Rescht vum Land duerch d'Staatsgebitt vun de Vereenegten Arabeschen Emirater getrennt. De Kap ass virop wéinst der strateegesch giedlecher Lag op der Mieresstrooss vun Hormuz, tëscht dem Perseschem Golf an dem Golf vun Oman, vu Bedeitung. Madha, eng zweet, méi kleng Exklav, läit matzen an de VAE, tëscht Musandam an dem Haaptterritoire vum Oman.

Den Oman ass Member vun de Vereenten Natiounen an der Arabescher Liga. D'Haaptstad vum Sultanat heescht Maskat.

 Um Spaweck 

  Site vum Informatiounsminstère vum Oman